શ્રીજીમહારાજ ગઢડા પ્રથમ પ્રકરણના પ૮મા વચનામૃતમાં કહે છે કે, મોટા પુરુષને વિષે જેવા ભાવ પરઠે તેવો તે થાય છે. જે મોટા હોય તેને જો અતિશે નિષ્કામી જાણે તો પોતે કૂતરા જેવો કામી હોય તે નિષ્કામી થાય અને જો મોટા પુરુષને વિશે કામીપણાનો દોષ પરઠે તો ગમે તેવો નિષ્કામી હોય તો પણ અતિશે કામી થાય અને મોટાને વિશે ક્રોધી-લોભીપણું પરઠે તો પોતે ક્રોધી લોભી થાય ને જો મોટા પુરુષને અતિશે નિષ્કામી, નિર્લોભી, નિઃસ્વાદી, નિર્માની, નિઃસ્નેહી સમજે તો પોતે પણ એ સર્વે વિકારથી રહિત થઇ જાય.